Videoioù arall : get an Telegramm hon eus ur filmig (http://videos.letelegramme.com/player.php?sig=iLyROoaf2VrO), ma klever an ton MAL ha ma weler an dud é tañsal. Gwelet e vez lod ag an dud é "heskenniñ koad" èl ma lârer, da lâret eo ne savont ket o divrec'h doc'h lusk ar sonerezh, gwezhavez an hani dehoù zo d'ar lein hag an hani kleiz d'an diaz ! Petra a faot deoc'h ! Lod-kaer ag an dud eno ne oant ket dañserion fest-noz anezhe, marse ne oant ket daet espres-kaer evit Ar Re Yaouank... Neoazh e vehe mat d'an dud kompren e c'heller bout e-leizh muioc'h a blijadur é tañsal doc'h ar lusk !! Dav e vehe d'ar journalisted ivez kompren an dra-se. Lies a pa vez filmet ur fest-noz e vez filmet tud doc'h ar lusk, peotramant e tegouezh memp ne vehe ket lakaet an ton da glotiñ doc'h ar skeudenn ! Ha setu penaos ne roer ket da dañva d'an dud nerzh ha plijadur ar pogo-ni !